Csodavár TanácsadóPont Mátészalka

**Protokoll**

A Csodavár TanácsadóPont civil kezdeményezésre jött létre Mátészalkán. Célja Mátészalka Város és térsége koragyermekkori intervenciós ellátásának javítása, a 0-5 éves korú megkésett ill. eltérő fejlődésű gyermekek szűrése, a család, szülők gyermekük fejlesztésével kapcsolatos információkkal való ellátása, tanácsadás, a rendszer által kínált lehetséges utak felvázolása, segítése.

A TanácsadóPontok az első periódusban 2015. május és 2016 áprilisa között biztosítanak koragyermekkori intervenciós szolgáltatásokat a rászoruló családok részére. A szolgáltatást a Down Egyesület Pedagógiai Szakszolgálata, a Csodavár Korai Fejlesztő Centrum végzi.

A Csodavár havonta egy alkalommal biztosít tanácsadást Mátészalka városban. A tanácsadásra előre bejelentkezés szükséges, és a Csodavár által kijelölt időpontban veheti igénybe a család a szolgáltatást. A tanácsadás ingyenes. Időtartama 40-90 perc.

A tanácsadásra bármelyik 0-5 éves kisgyermekkel jelentkezhet a szülő, akinél fogyatékosság, eltérő ill. megkésett fejlődés van diagnosztizálva, vagy ezekre bármilyen gyanú felmerül.

A TanácsadóPontra a [www.csodavarfc.hu](http://www.csodavarfc.hu) oldalon található Vizsgálatkérő adatlap kitöltésével lehet jelentkezni. A vizsgálatok a honlapon található időpontokban lesznek, de a konkrét időpontot problématerületnek megfelelően a Csodavár adja. A Vizsgálatkérő adatlap kitöltését követően a dokumentumot E-MAILBEN a csodavarfc@downegyesulet.hu e-mail címre(az e-mail tárgyában kérjük szerepeltesse: Mátészalka TanácsadóPont), vagy POSTAI ÚTON a 4400. Nyíregyháza, Szent István utca 21. szám alá kell eljuttatni!

A TanácsadóPontokkal kapcsolatos bővebb információt kérni, a Csodavár által kínált fejlesztésekkel kapcsolatban érdeklődni, a csodavarfc@downegyesulet.hu e-mail címen, a 70/630-4868-as telefonszámon vagy Nyíregyházán a Szent István u. 21. szám alatt a Csodavárban lehet.